અમદાવાદ : શ્રીલંકા ક્રિકેટ ટીમન તેના ઘરમાં જ ટેસ્ટ બાદ વિરાટ સેનાએ વન ડે સીરીઝ પર 5-0 થી જીતી લઇ પોતાનો દબદબો જાળવી રાખ્યો છે. ભારતીય ટીમના ખેલાડીઓના રેકોર્ડ પ્રદર્શનની મદદથી ટીમે જીતનો સિલસિલો જાળવી રાખતા કોલંબોમાં આજે રમાયેલી પાંચમી અને અંતિમ વન ડે મેચમાં પણ યજમાન શ્રીલંકાને 6વિકેટથી હાર આપી હતી. ભુવનેશ્વર કુમારની શાનદાર બોલિંગમાં 5 વિકેટ ઝડપ્યા બાદ સુકાની વિરાટ કોહલીની સદીની મદદથી ભારતીય ટીમે શ્રીલંકાના 238 રનના જવાબમાં 46.3 ઓવરમાં 4 વિકેટ ગુમાવી લક્ષ્ય હાંસલ કર્યો હતો. આ જીત સાથે ભારતીય ટીમે પાંચ વન ડે મેચની સિરીઝ 5-0 થી જીતી લઇ શ્રીલંકાનો વ્હાઇટવોશ કર્યો હતો.